text: صحت سے متعلق گفت وشنید کے علاوہ امریکی وفد نے نئی دہلی، ممبئ اور بنگلورو میں متعدد بھارتی اداروں کا دورہ بھی کیا تاکہ ایچ آئی وی ایڈز، تپ دق، اینٹی مائیکرو بائل ریسسٹنس، سرطان ، دماغی بخار، ذہنی صحت، بصارت اور روایتی ادویہ کے سلسلے میں ممکنہ امکانات کو نمایاں کیا جاسکے۔ صحتی گفت و شنید کی تقریب کے اختتام کے وقت امریکہ کی ناظم الاامور میری کے کارلسن نے بھی شرکت کی اور اظہار خیال کرتے ہوئے کہا کہ امریکہ اور بھارتی وزارتوں اور ایجنسیوں کی جانب سے، جس عزم کا اظہار کیا گیا ہے، اس سے ظاہر ہوتا ہے کہ ہمارے باہمی تعلقات کے تئیں عہد بستگی کس سطح پر ہے۔ انہوں کے کہا ہم امید کرتے ہیں کہ سائنٹفک ، ضابطہ جاتی اور صحت کے شعبوں میں جاری مضبوط تعاون برقرار رہے گا، نہ صرف ہم دونوں ممالک کے مابین، بلکہ عالمی برادری کے مابین بھی ایسا ہی عمل دیکھا جائے گا۔ گفت و شنید کو آئندہ امریکہ بھارت صحت مذاکرات جو کہ واشنگٹن ڈی سی میں منعقد ہوگی ، سے مزید تقویت حاصل ہوگی۔